Сховішча (серыял)

«Сховішча» () — амерыканскі навукова-фантастычны драматычны серыял у жанры антыўтопіі, створаны Грэмам Ёстам па матывах трылогіі Х'ю Хаўі «Сховішча».

Першы сезон стартаваў на стрымінгавай платформе Apple TV+ 5 траўня 2023 года. Прэм’ера другога сезона адбылася 15 лістапада 2024 года. У снежні 2024 серыял быў працягнуты на трэці і чацвёрты сезон, які будзе фінальным.

 Сюжэт 
Далёкая будучыня. Дзесяць тысяч людзей, якія выжылі пасля «канца свету», працягваюць цывілізацыю ў бункеры, які паглыбляецца на 144 паверхі пад зямлю. Людзі вераць, што знешні свет мёртвы, паветра атручанае, а выхад з бункера — смяротна небяспечны. Усю інфармацыю пра вонкавы свет яны атрымліваюць праз вялізныя экраны, на якіх вядзецца трансляцыя са знешніх камер. Але ў гэтую карцінку вераць не ўсе, менавіта іхныя сумневы запускаюць ланцужок падзей, якія ўжо немагчыма спыніць.

 У ролях 

 У галоўных ролях 

 Рэбека Фергюсан — Джульета «Джулс» Нікалс, інжынер, якая займаецца абслугоўваннем генератараў бункера.
 Рашыда Джонс — Элісан Бекер, супрацоўніца IT-аддзела, жонка Холстана.
 Дэвід Аелоўа — шэрыф Холстан Бекер, муж Элісан.
 Common — Роберт Сімс, глава службы бяспекі, які падтрымлівае парадак у бункеры.
 Цім Робінс — Бернард Холанд, глава IT-аддзела.
 Гарыет Уолтэр — Марта Уокер, інжынер-электрык, настаўніца Джульеты.
 Эві Нэш — Лукас Кайл, сістемны аналітык з IT-аддзела, які цікавіцца светам па-за бункерам.
 Рык Гомес — Патрык Кенедзі, тэхнік і былы кантрабандыст прадметаў са свету да будаўніцтва бункера.
 Чыназа Учэ — Пол Білінгс, новы намеснік шэрыфа і былы памочнік суддзі.
 Шэйн Макрей — Нокс, начальнік механічнага аддзела бункера і бос Джульеты.
 Рэмі Мілнер — Шырлі Кэмпбел, інжынер і адна з калег Джульеты.
 Александрыя Райлі — Каміла Сімс, жонка Роберта, маці іхнага сына і былы рэйдэр.
 Клэр Перкінс — Карла Маклейн, былая жонка Уокера і кіраўніка аддзела забеспячэння.
 Білі Постлетуэйт — Хэнк, памочнік шэрыфа.
 Стыў Зан — Джымі Канрой, адзіны, хто выжыў пасля паўстання ў бункеры 17.

 У другіх ролях 

 Уіл Патан — Сэмюэль «Сэм» Марнс, намеснік шэрыфа Холстана.
 Фердынанд Кінгслі — Джордж Уілкінс, камп’ютарны гік. Ён спрабуе раскрыць таямніцы бункера.
 Чыпа Чанг — Сэндзі, справавод у офісе шэрыфа.
 Анджэла Ео — Молі Карінс, памочнік шэрыфа.
 Мэт Гомес Хідака — Купер, інжынер-навічок.
 Іэн Глен — доктар Піт Нікалс, акушэр і бацька Джульеты.
 Кэйтлін Зоз — Кэтлін Білінгс, жонка Пола і маці іхных дочак.
 Таня Мудзі — суддзя Мэры Медоўз, глава законнікаў.
 Крыстыян Ачоа — Рык Амундсен, лідар групы ўзброеных сілавікоў, якія працуюць на Сімса.
 Акі Катабе — Дыега, назіральнік, які сочыць за бункерам па відеакамерах.

 Запрошаныя акцёры 

 Джэральдзін Джэймс — мэр бункера Рут Джанс.
 Сафі Томпсан — Глорыя Хільдэбрандт, экспертка ў пытаннях нараджэння дзяцей.
 Сіена Гілары — Ханна Нікалс, хірург і памерлая маці Джульеты.
 Генры Гарэт — Дуглас «Даг» Трамбул, супрацоўнік юрыдычнага аддзела.
 Амелі Чайлд-Вільерс — Джульета ў юнацтве.
 Іда Брук — Шырлі ў юнацвте.
 Чарлі Кумбс — Нокс у маладостці.
 Саніта Генры — Рэджына Джэксан, былая гандлярка рэліквіямі і каханка Джорджа.
 Уіл Мерык — Дэні, хакер.

 Водгукі 
На сайце-агрэгатары водгукаў Rotten Tomatoes першы сезон атрымаў 88 % станоўчых водгукаў з сярэдняй ацэнкай 7,6 з 10 на падставе 68 рэцэнзій крытыкаў. Сайт Metacritic, які выкарыстоўвае ўзважаную сярэднюю ацэнку, прысудзіў серыялу 75 з 100 на падставе 20 рэцэнзій, што сведчыць пра «ў цэлым станоўчыя водгукі».

Другі сезон на сайце-агрэгатары Rotten Tomatoes атрымаў 96 % станоўчых водгукаў з сярэдняй ацэнкай 7,85 з 10 на падставе 44 рэцэнзій крытыкаў. Metacritic прысвоіў сезону 80 са 100 на падставе 12 рэцэнзій, што сведчыць пра «ў цэлым станоўчыя водгукі».

 Крыніцы 

Катэгорыя:Тэлесерыялы паводле алфавіта
Катэгорыя:Фільмы, знятыя ў ЗША